stanford-oval/wikipedia huggingface dataset:
סיגד
הערות שוליים

↑  ספר נחמיה, פרק ט', פסוקים א'–ג'
↑  מערכת אתר אגודת יהודי אתיופיה, הקהילה האתיופית קוראת לכלול את חג הסיגד בחגי ישראל, באתר אגודת יהודי אתיופיה
↑  חוק חג הסיגד, ה'תשס"ח-2008, ס"ח 2164, מיום 9 ביולי 2008
↑  מאליא היא מילה באגאו ופירושה "האמצעים אשר עוזרים לשמור". ראו, Leslsu, Anthology, p. xxxiii
↑  הרפורמה בלוח השנה מיוחסת לנזיר אבא וואדג'ה ראו Quirin, p. 156
↑  שלמיי 1989, עמוד 102
↑  אהרן זאב אשכולי, "ההלכה והמנהג בין יהודי חַבָּשׁ (הפָלָשים) לאור ההלכה הרבנית והקראית", תרביץ ז' (תרצ"ו), עמ' 132
↑  Kay Kaufman Shelemay ,Music, Ritual, and Falasha History, p. 49
↑  שושנה בן-דור 1985, עמוד 142
↑  שלמיי 1989, עמוד 65
↑  מלחמת האזרחים גרמה להגירת היהודים מאקסום דרומה, אל עבר הרי סמין ואגם טאנה, אזור שהקימו בו, תחת הנהגתו של פינחס, ממלכה עצמאית.
1 2  שושנה בן דור, 1985, עמוד 141
↑  Michael Ashkenazi & Alex Weingrod, Ethiopian Jews and Israel, p. 141 – 142
↑  Quirin, Evolution, p. 149
↑  סטיבן קפלן, "לתולדות ביתא ישראל (הפאלאשים)", פעמים 15, תשמ"ג 1983, עמ' 116
↑  אדוה הכהן-בומנדיל ופנינה (פלגו) גדאי- אגניהו, 'עוד מעט, עוד קצת': על געגוע וכמיהה, באתר Sefaria
1 2 3  שלמיי 1989, עמוד 50
↑  שלמיי 1989, עמוד 40
↑  השמגלוּץ' - התקווה לפתרון סכסוכים בקהילה האתיופית? - מתוך עלון המידע והמחקר, באתר הרשות הלאומית לביטחון קהילתי, 20 בפברואר 2020
↑  שלמיי 1989, עמוד 49
↑  הפלאשים ציינו את יום ה"סיגד"; רב העדה: אנחנו אחרוני הציונים, דבר, 16 בנובמבר 1982
↑    ישי אלמקייס, ‏חג הסיגד: הטקס בארמון הנציב לא יתקיים השנה, בעיתון מקור ראשון, 7 בנובמבר 2023
↑  אושר בכנסת: חג הסיגד יצוין במערכת החינוך, באתר ynet, 1 ביולי 2008
↑  הכנסת השבע עשרה, מושב שלישי, פרוטוקול מס' 401 מישיבת ועדת החינוך, התרבות והספורט, י"ב באדר ב' ה'תשס"ח (19 במרץ 2008)
↑  הצעת חוק חג הסיגד, התשס"ח-2008
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
| --- | --- |
בקרת זהויות :  NLI: 987007561339705171 
כהן ביתא ישראל וקהל בחג הסיגד, ארמון הנציב, ירושלים, 2009
נשים בדרכן להר הסיגד עם אבנים על ראשיהן, סמל להכנעה בפני אלוהים, אמבובר 1984
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
התאספות העדה בפסגת ארמון הנציב לרגל החג
ראובן ריבלין בטקס התפילה ההמוני לציון חג הסיגד, חגה המרכזי של העדה האתיופית בישראל, נובמבר 2016
מנתח עסקי

מנתח עסקי (באנגלית: Business Analyst) הוא איש מקצוע המיישם גישה מובנית להכנסת שינויים בארגון באמצעות ניהול, עיבוד ופירוש של נתונים. תפקידו לזהות ולהגדיר את הפתרונות שיביאו ערך מרבי לבעלי העניין בארגון.
מנתחים עסקיים מעורבים במגוון רחב של פעילויות עסקיות, כגון ניתוח פיננסי, בקרת איכות, הכשרה, מדיניות ונהלים עסקיים, ניתוח שוק וניסוי פתרונות. הם משתמשים בנתונים שנאספו כדי לפרש את משמעותם העסקית הרחבה, ולשפר את ביצועי העסק על ידי זיהוי הזדמנויות לצמיחה, צמצום עלויות, הבנת התנהגות הלקוחות, וניטור מגמות וחיזויים כלכליים.
מנתחים עסקיים משפיעים על הסביבה העסקית בארגון ועל קבלת החלטות לעתיד, תוך התבוננות בנתוני העבר. הם חיוניים בכל רמות הארגון, כאשר הם מסייעים בשיפורים הדרגתיים במוצרים, תהליכים עסקיים ויישומים. כמו כן, מנתחים עסקיים צריכים לספק פתרונות בני-קיימא, ולהשפיע על הביקוש לטכנולוגיות ספציפיות.
תחומי מיקוד

קתלין ב. האס (Kathleen B. Haas) מחלקת את הניתוח העסקי לארבעה תחומי מיקוד:
תחומי מיקוד > מיקוד תפעולי

המנתח העסקי משתמש בנתוני עתק (Big Data) כדי לנתח את האופן שבו פעולות העסק משפיעות על יכולתו לייצר ערך עסקי. הוא מוסיף ערך ברמה התפעולית על ידי מקסום היעילות באמצעות קיצוץ עלויות, השקעה בציוד טוב יותר, שיפור יעילות העובדים, הגדלת הייצור של מוצרים פופולריים.
תחומי מיקוד > מיקוד פרויקטלי

תחומי אחריותו של מנתח עסקי בהובלת פרויקט כוללים: שילוב תכנון אסטרטגי עם תכנון של מערכות מידע וטכנולוגיה, בחינת ההשפעות האפשריות של החלטות עסקיות על ביצועים עתידיים, שימוש בכלי מידול להדגמת המצב הנוכחי והעתידי של העסק.
תחומי מיקוד > מיקוד ארגוני

מנתח עסקי העובד ברמה הארגונית מסייע למטב את פיתוח הפתרונות החדשניים באמצעות טכנולוגיה. פעילויותיו כוללות: בניית ארכיטקטורה עסקית נוכחית ועתידית, ניתוח הזדמנויות, בעיות וישימות, הצעת פרויקטים חדשים לבניית פתרונות, תיקוף תחזיות והנחות, השוואת תוצאות מתוכננות לתוצאות בפועל.
תחומי מיקוד > מיקוד תחרותי

המנתח העסקי בוחן את הסביבה התחרותית כדי לפתח אסטרטגיה משמעותית לכל תחומי העסק. תפקיד זה בולט במיוחד בתחום השיווק, שם נבחנים: התנהגות צרכנים באינטראקציה עם מוצרי החברה ומוצרי המתחרים, ייחודיות המותגים במרחב הצרכני, יכולת תחלופה וביצועי מוצרים.
תחומי אחריות > זיהוי וניתוח צרכים עסקיים

המנתח העסקי מקיים ראיונות ופגישות עם בעלי עניין שונים בארגון כדי להבין את הצרכים והאתגרים העסקיים שלהם. הוא מנתח את המצב הקיים, מזהה פערים ובעיות, ומגבש המלצות לפתרונות אפשריים. תהליך זה כולל גם ניתוח של מגמות שוק, דרישות רגולטוריות והזדמנויות עסקיות חדשות.
תחומי אחריות > תיעוד ואפיון דרישות מערכת

לאחר הבנת הצרכים העסקיים, המנתח מתרגם אותם לדרישות טכניות מפורטות עבור צוותי הפיתוח. הוא מתעד את הדרישות במסמכי אפיון הכוללים תרשימי תהליכים, מסכי משתמש, כללים עסקיים ותרחישי שימוש. האפיון צריך להיות ברור ומדויק כדי להבטיח שהפתרון הסופי יענה על הצרכים העסקיים.
תחומי אחריות > ניתוח תהליכים ארגוניים קיימים והצעת שיפורים

המנתח העסקי ממפה ומתעד את התהליכים הקיימים בארגון, מזהה צווארי בקבוק וחוסר יעילות. הוא מציע דרכים לייעול התהליכים, אם על ידי שינויים ארגוניים או באמצעות הטמעת טכנולוגיות חדשות. חלק חשוב מעבודתו הוא לכמת את התועלת הצפויה משיפורים אלה.
תחומי אחריות > תיאום בין מחלקות שונות בארגון

המנתח העסקי משמש כגשר בין המחלקות השונות בארגון, במיוחד בין הצד העסקי לצד הטכנולוגי. הוא מתרגם את השפה העסקית לשפה טכנית ולהפך, מתאם ציפיות ומוודא שכל הצדדים מבינים את המטרות והאילוצים. תפקיד זה דורש מיומנויות תקשורת גבוהות ויכולת לעבוד עם מגוון אנשים.
תחומי אחריות > ליווי פרויקטים טכנולוגיים מהצד העסקי

במהלך פרויקטים טכנולוגיים, המנתח העסקי מלווה את תהליך הפיתוח והיישום כנציג הצד העסקי. הוא משתתף בפגישות סטטוס, בודק שהפיתוח תואם את הדרישות העסקיות, ומסייע בפתרון בעיות שעולות במהלך הפרויקט. הוא גם אחראי על בדיקות קבלה ואישור שהפתרון עונה על הצרכים העסקיים.
תחומי אחריות > הערכת השפעות של שינויים מוצעים על הארגון

לפני יישום שינויים משמעותיים, המנתח העסקי מבצע הערכת השפעה מקיפה. זו כוללת ניתוח של ההשפעות על תהליכי העבודה, המשתמשים, המערכות הקיימות והעלויות הצפויות. הוא גם מזהה סיכונים אפשריים ומציע דרכים להתמודד איתם.
כישורים נדרשים

מנתח עסקי נדרש לשילוב של כישורים טכניים ושל כישורים רכים. כדרישה מינימלית, על המנתח העסקי להיות בעל הבנה כללית באופן בו מערכות, מוצרים וכלים עובדים בסביבה עסקית.
כישורים נדרשים > כישורים טכניים

הבנה עסקית, יכולת ניתוח צרכים של בעלי עניין בארגון
הנדסת דרישות, הנדסת תוכנה
הבנה של רשתות, בסיסי נתונים וטכנולוגיות אחרות
ניתוח עלות-תועלת
מידול תהליכים
כישורים נדרשים > כישורים רכים

תקשורת טובה בכתב ובעל פה
יחסים בינאישיים, כישורי הנחיה וייעוץ
חשיבה אנליטית ופתרון בעיות
תשומת לב לפרטים ויכולת לספק דיוק ברמה גבוהה
כישורים ארגוניים
אתגרים בתפקיד

מנתח עסקי נחשף לכמויות גדולות שלי מידע ארגוני. השימוש במידע מחייב ניהול זהיר בהיבטים שונים:
פרטיות נתונים - עם העלייה בשימוש במדיה חברתית וביג דאטה, ישנה חשיבות גוברת לניהול זהיר של מידע רגיש והפצתו רק לגורמים המתאימים.
ניהול משאבים אנליטיים - נדרש ניהול זהיר של משאבים כדי להבטיח שההשקעה הראשונית בתהליכי ניתוח נתונים לא תפגע ברווחיות העסקית.
תפקוד צוותי - הצלחת המנתח העסקי תלויה בסביבת עבודה מאוזנת ועבודת צוות יעילה המבטיחה הסקת מסקנות מיטבית מהנתונים.
תקשורת אפקטיבית - אתגר מרכזי הוא תרגום השפה המקצועית והטכנית לשפה מובנת לקבוצות אחרות בתוך ומחוץ לארגון.
ראו גם

ניהול פרויקטים
ניהול מוצר
בינה עסקית
הנדסת תוכנה
בקרת איכות
ניתוח מערכות מידע
הערות שוליים

↑  What is a BA?, BA Training Solutions
↑  What is Business Analysis?, International Institute of Business Analysis
↑  Sarah K. White, What is a business analyst? A key role for business-IT efficiency, CIO.com (Chief Information Officer), ‏Oct 06, 2023
1 2  Kathleen B. Hass, The enterprise business analyst : developing creative solutions to complex business problems, eBook: Management Concepts, Vienna, VA, 2011
↑  Debbie Richards, Macquarie UniversityFollow
Mauricio Marrone, Macquarie UniversityFollow
Savanid Vatanasakdakul, Macquarie University, What does an Information Systems Graduate need to know? A focus on Business Analysts and their role in sustainability, AIS Electronic Library (AISeL), ‏2011
↑  עידן קייזרמן, שם המשחק הוא ביג דאטה: איך מפיקים ערך עסקי מנתונים, באתר גיקטיים, ‏2020
↑  Jeric Bryan Lim, Andreas Sörling, The Data Analyst Job Landscape Insights on Skills Requirements, 2024
↑  Ranjit Bose, Advanced analytics: opportunities and challenges, Industrial Management & Data Systems Volume 109 Issue 2, 2009
אנדרה פרדש

| --- | --- |

 מדינה:  הודו הודו
 ראש השרים:  Y. S. Jaganmohan Reddy
 רשות מחוקקת:  האספה המחוקקת של אנדרה פרדש; המועצה המחוקקת של אנדרה פרדש
 נפות במדינה:  13
 בירת המדינה:  אמראוואטי 
 העיר הגדולה:  ויסאקפאטנאם
 שפה רשמית:  טלוגו, אורדו
 תאריך ייסוד:  1 בנובמבר 1956
 על שם:  Telugu people 
 שטח:  160,205 קמ"ר (דירוג: 8)
 אוכלוסייה:  ‏
  ‑ במדינה:  49,634,314 (דירוג: 10, 2011)
  ‑ צפיפות:  310 נפש לקמ"ר (דירוג: 15, 2011)
 קואורדינטות:  16°30′50″N 80°30′59″E﻿ / ﻿16.514°N 80.516488888889°E﻿ / 16.514; 80.516488888889 
 אזור זמן:  UTC +5:30
 http://www.ap.gov.in
  מפת מיקום  מפה מפורטת     לחצו כדי להקטין חזרה    לחצו להגדלה      (למפת אנדרה פראדש מוגדלת) היידראבאד ויג'יאוואדהאנדרה פרדש(למפת אנדרה פראדש רגילה) היידראבאד ויג'יאוואדהאנדרה פרדש tabBackground:;tabBorder:#aaa;defaultTab:0;
 
אנדרה פרדש (בטלוגו: ఆంధ్ర ప్రదేశ్) היא מדינה בדרום הודו. היא המדינה השמינית בשטחה והעשירית בגודל אוכלוסייתה. היא גובלת בצפון במדינות טלנגנה ואודישה, במערב במדינת קרנאטקה, בדרום בטאמיל נאדו ובצדה המזרחי במפרץ בנגל.
היסטוריה

החל משנת 1000 לפנה"ס חיו בדרום הודו בני האנדרה, מתוכם התפתחה שושלת שאטאבאהאנה ששלטה באזור עד המאה הראשונה לספירה.
במאה השלישית לפנה"ס, בעקבות כיבושי האימפריה המאורית ואשוקה הבודהיסט, אימצו בני המקום את הדת הבודהיסטית. בין המאה השביעית למאה העשירית לספירה ביססו הצ'לוקים את סגנון הבנייה הדראווידי שלהם, בעיקר לאורך החוף. במאה ה-11 לספירה התמזגו שושלות צ'לוקייה וצ'ולה והודחו על ידי הקאקאטים. הקאקאטים הם שהפיצו באדריכלות המקדשים הדתיים בדרום הודו את מבנה המקדש עם העמודים.
לאחר שלטונם של הקאקאטים שלטה באזור אימפריית ויג'איאנגר שקמה במאה ה-14 והייתה אחת האימפריות הגדולות בהודו כולה. ברית בין סולטניות הדאקן הביסה את האימפריה ב-1956, ואזורי אנדרה עברו לשלטון מוסלמי. במאה ה-16 נוסדה בהיידראבד שושלת קוטאבּ שאהי. שושלת זו החזיקה ברמת הדקאן עד לכיבושים של אורנגזב המוגולי.
מכיוון שהמוגולים מוצאם מאוזבקיסטן, מצביאים רבים בצבאם היו ממוצא אוזבקי. המצביא שכבש את רמת הדקאן עבור אאורנגזב קיבל לאחריותו שטח זה, והפך ל"ניזאם" (שליט) של היידראבד כשבפועל ייסד שושלת אוזבקית תורשתית ששמרה על עצמאות יחסית. במהלך המאה ה-17 מסרו שליטי היידראבד את אזורי החוף של אנדרה לידי חברת הודו המזרחית הבריטית, שהכלילו אותם בנשיאות מדראס. שליטי היידארבאד המשיכו לשלוט בטלנגאנה, חבל דובר טלוגו פנימי יותר.
לאחר עצמאות הודו ב-1947, הפכה נשיאות מדראס למדינת מדארס. באוקטובר 1953, לאחר מהומות של דוברי טלוגו, נפרד החלק דובר הטלוגו של מדארס והפך למדינת אנדרה, ובשנת 1956, תחת חוק ארגון מחדש של המדינות, אוחדו האזורים דוברי טלוגו של מדינת היידראבד עם מדינת אנדרה למדינת אנדרה פרדש.
ב-1959 נערך שינוי בגבולות אנדרה פרדש ומדראס, בו יושבו מחלוקות גבול בין שתי המדינות. 319 כפרים ואזור חורש הועבר מאנדרה פרדש למדראס, ו-148 כפרים הועברו לאנדרה פרדש.
ב-10 בדצמבר 2009, לאחר מאבק של כ-50 שנה להשגת העצמאות, החליט הפרלמנט ההודי כי טלנגאנה תחל תהליך שבסופו תהפוך למדינה נפרדת בהודו. עקב ההתנגדות המידית והחריפה לכך בשני חבלי אנדרה פרדש האחרים, "אנדרה החופית" (Coastal Andhra) ו"ראיאלאסימה" (Rayalaseema), ולאחר מהומות נרחבות בת שבועיים בחבלים אלה, הוחלט ב-23 לחודש להשהות ביצוע החלטה זו.
הפיצול בוצע לבסוף ב-2 ביוני 2014.
טופוגרפיה, גאוגרפיה ואקלים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
המדינה גובלת בארבע מדינות הודיות: אודישה בצפון, טלנגאנה בצפון־מערב, קרנאטקה במערב וטמיל נאדו בדרום. בנוסף, קיימת מובלעת של ינאם בצפון רצועת החוף של המדינה, המשתייכת לטריטוריית האיחוד פודוצ'רי.
המדינה שוכנת בחלקה ברמת דקאן ומרביתה ברצועת החוף המזרחית של הודו. זורמים בה הנהרות קרישנה וגודבארי, הנשפכים למפרץ בנגל.
תקופת הקיץ נמשכת בין החודשים מרץ ליוני. תקופת המונסונים נמשכת מיולי ועד אוקטובר, בעיקר באזור החוף, כשבאוקטובר ונובמבר מגיעות סופות הציקלון. מנובמבר עד פברואר נמשך החורף, שהוא העונה הנוחה ביותר במדינה.
כלכלה ותחבורה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
נכון ל-2011, כ-30% מהאוכלוסייה שמעל גיל שבע הם אנאלפביתים אולם יש בה תעשיית היי-טק מפותחת. עיר הבירה גדולה משאר ערי המדינה, אך העיר ויג'יאוואדה היא המרכז המסחרי של אנדרה פרדש.
דמוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
נכון למפקד האוכלוסין שנערך בשנת 2011, מתגוררים במדינה כ-49,386,799 תושבים, והצפיפות היא 308 נפש לקמ"ר. 70.4% מהאוכלוסייה היא כפרית, לעומת 29.6% עירוניים. שיעור האוריינות במדינה עומד על 67.41%. אנדרה פרדש היא המדינה העשירית בהודו במדד הפיתוח האנושי שלה, עם ציון של 0.416. כ-88% מאוכלוסיית האנדרה פרדש דוברי טלוגו.
במדינה ישנם מספר ערים עם אוכלוסיית מעל מיליון תושבים:
היידראבד - כשבעה מיליון.
וישקהפטנאם - 1.7 מיליון.
ויג'יאוואדה - 1.5 מיליון.
דמוגרפיה > דת

נכון לשנת 2011
הינדואיזם- 90.87%
אסלאם- 7.32%
נצרות- 1.38%
אחר- 0.43%
פוליטיקה וממשל

המדינה שולחת 25 נציגים הנבחרים על ידי הציבור ללוק סבהה (הבית התחתון של הפרלמנט ההודי ו-11 נציגים הנבחרים על ידי הפרלמנט המקומי לרג'יה סבהה (הבית העליון של הפרלמנט ההודי). הפרלמנט של אנדרה פרדש הוא פרלמנט דו-ביתי, כאשר באספה המחוקקת של אנדרה פרדש מכהנים 175 נציגים, ובמועצה המחוקקת של אנדרה פרדש מכהנים 58 חברים.
פוליטיקה וממשל > מחוזות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
המדינה מחולקת ל-13 מחוזות.
ראו גם

ספרות טלוגו
הערות שוליים

↑  TheE Andhra Pradesh and Madras (Alteration of Boundaries) Act, 1959
↑  Report on the Third General Elections in India, 1962, New Dlehi: Election Commussuon of India, עמ' 5
↑  The Andhra Pradesh Reorganisation Act, 2014, India Code
| המדינות והטריטוריות של הודו |
| --- | --- | --- |
| מדינות | אוטר פרדש • אוטראקהאנד • אודישה • אנדרה פרדש • אסאם • ארונאצ'ל פרדש • ביהר • ג'הרקאנד • גואה • גוג'ראט • הימאצ'ל פרדש • הריאנה • טמיל נאדו • טלנגאנה • טריפורה • מאדהיה פרדש • מניפור • מגהלאיה • מהאראשטרה • מיזוראם • מערב בנגל • נאגאלנד • סיקים • פנג'אב • צ'האטיסגאר • קרנאטקה • קרלה • ראג'סטאן |  |
| טריטוריות איחוד | איי אנדמן וניקובר • ג'אמו וקשמיר • דאדרה ונאגר האוולי ודאמאן ודיו • טריטוריית הבירה הלאומית דלהי • לדאק • לקשאדוויפ • פודוצ'רי • צ'אנדיגאר |  |
| מדינות לשעבר | איחוד המדינות המזרחיות • איחוד מדינות פטיאלה ופנג'אב המזרחית • אג'מר • אנדרה • בומביי • בופאל • בילספור • ג'אמו וקשמיר (מדינה) • היידראבאד • וינדהיה פרדש • טרוונקור-קוצ'ין • קוץ' ביהאר • מאדהיה בהרט • מדראס • מייסור • סאורשטרה • פנג'אב המזרחית • קוץ' • קורג |  |
| טריטוריות איחוד לשעבר | ארונאצ'ל פרדש • גואה, דאמאן ודיו • דאדרה ונאגר האוולי • דאמאן ודיו • הימאצ'ל פרדש • טריפורה • מיזוראם • נאגאלנד |  |
| --- | --- |
בקרת זהויות :  NLI: 987007552626505171  BNE: XX6031502  BnF: cb11960804p (data)  GND: 4001934-2  ISNI: 0000 0000 9677 334X  LCCN: n79110399  MusicBrainz: 87e57205-0790-47c0-90ad-63a6888c99d9  NKC: ge754287  NLA: 36343927  RERO: 02-A000007521  SUDOC: 027603733  VIAF: 143056954   WorldCat (עם VIAF): 143056954
אוגוסטוס היל גרלנד

אוגוסטוס היל גרלנד (באנגלית: Augustus Hill Garland;‏ 11 ביוני 1832 –  26 בינואר 1899) היה עורך דין ופוליטיקאי אמריקאי, איש המפלגה הדמוקרטית מארקנסו, שבתחילה התנגד לפרישתה של מדינתו מהאיחוד, אך בהמשך כיהן בשני בתי הקונגרס של הקונפדרציה ולאחר מלחמת האזרחים היה חבר הסנאט של ארצות הברית, מושל ארקנסו והתובע הכללי של ארצות הברית.
ראשית חייו

אוגוסטוס גרלנד נולד בקובינגטון, טנסי לרופוס וברברה (לבית היל) קרלנד. שנה לאחר לידתו עברה המשפחה ללוסט פריירי שבארקנסו. ב-1830 היו בבעלותו של אביו 13 עבדים וחנות עד למותו כאשר בנו אוגוסטוס היה עדיין ילד. ב-1836 נישאה אמו בשנית לתומאס האברד. יחד עם האברד עברה המשפחה לוושינגטון שבארקנסו, שליד העיר הופ. במפקד האוכלוסין של 1850 נרשמו בבעלותם חמישה עבדים.
בשנים 1838–1843 למד גרלנד בבית הספר לבנים ספרינג היל. הוא המשיך את לימודיו בקולג' סנט מרי שבלבנון, קנטקי וסיים אותם בקולג' סנט ג'וזף שבברדסטאון, קנטקי ב-1849.
גרלנד עסק בהוראה בבית הספר בראונסטאון שבמיין קריק, מחוז סבייר שבארקנסו, אך שב לוושינגטון כדי ללמוד משפטים בהדרכתו של פקיד המחוז סיימון סנדרס. ב-1853 הוא נשא לאישה את בתו של סנדרס, שרה וירג'יניה סנדרס. לזוג נולדו תשעה ילדים, מתוכם ארבעה הגיעו לבגרות.
ראשית הקריירה המשפטית

ב-1853 התקבל גרלנד ללשכת עורכי הדין והחל לעסוק במקצוע אצל חמו. ביוני 1856 הוא עבר לליטל רוק והיה לשותף במשרד עורכי הדין של אבנעזר קמינס, שותף לשעבר של אלברט פייק. לאחר מותו של קמינס, עברה הבעלות על המשרד לגרלנד שהיה אז בן 25, וב-1860 הוא קיבל לעבודה במשרדו את עורך הדין הצעיר ויליאם רנדולף, שהתגורר בבית משפחת גרלנד. במפקד האוכלוסין של 1860 נרשמו בבעלותו שלוש שפחות ובבעלות אחיו רופוס נרשמו תשעה עבדים. בכל אופן, גרלנד ייצג את אבי גאי בשתי עתירות לבית המשפט העליון של ארקנסו ב-1857 וב-1861, ובסופו של דבר היא זכתה בחירותה. גרלנד היה לאחד מעורכי הדין הבולטים ביותר בארקנסו וב-1860 הוא התקבל ללשכת עורכי הדין של בית המשפט העליון של ארצות הברית.
כניסתו לפוליטיקה

בשנות ה-50 של המאה ה-19 תמך גרלנד במפלגה הוויגית ובמפלגה האמריקאית. בבחירות לנשיאות של 1860 הוא היה אלקטור מטעם מפלגת האיחוד החוקתי בארקנסו שהצביעה בעד המועמדים ג'ון בל ואדוארד אברט.
מלחמת האזרחים

בחירתו של מועמד המפלגה הרפובליקנית אברהם לינקולן לנשיאות הובילה לפרישת מדינות הדרום מהאיחוד. גרלנד התנגד בעקביות לפרישה וקידם את המשך נאמנותה של ארקנסו לארצות הברית. אחיו הגדול רופוס גרלנד הקים פלוגת רגלים מטעם צבא הקונפדרציה ומונה כקפטן. אוגוסטוס גרלנד נבחר לייצג את מחוז פולאסקי בוועידת הפרישה שהתקיימה ב-1861 בליטל רוק, שם הוא הביע את התנגדותו. לאחר שהנשיא לינקולן קרא לגיוסם של 75,000 חיילים מארקנסו שיסייעו לדיכוי מדינות הקונפדרציה, נתן גרלנד באי-רצון את הסכמתו לפרישה.
גרלנד נבחר לקונגרס הזמני של הקונפדרציה ולאחר מכן לבית הנבחרים של הקונפדרציה, שם הוא היה חבר בוועדת הקרקעות הציבוריות, ועדת הסחר והעצמאות הפיננסית ובוועדת המשפט. ב-1863 הוא נבחר מחדש וב-1864 הוא מונה כחבר הסנאט של הקונפדרציה כדי לאייש את המושב שהתפנה עקב מותו של צ'ארלס מיטצ'ל. כחבר הקונגרס הוא עשה מאמצים להקים עבור הקונפדרציה בית משפט עליון ותמך במדיניותו של נשיא הקונפדרציה ג'פרסון דייוויס, למעט צעדו של דייוויס להשעיה הזמנית לתקופת המלחמה של חוק הביאס קורפוס, כפי שעשה זאת לינקולן בצפון. בפברואר 1865 שב גרלנד לארקנסו, כאשר היה ברור שהקונפדרציה עומד על סף הפסד במלחמה, כדי שהוא יוכל לסייע לשובה של המדינה לחיק האיחוד.
לאחר המלחמה > אקס פארטה גרלנד

ב-15 ביולי 1865, זמן קצר לאחר תום מלחמת האזרחים, העניק הנשיא אנדרו ג'ונסון לגרלנד חנינה. אף על פי כן, נאסר עליו לשוב לעיסוק בעריכת דין מבלי להישבע שבועת אמונים, שהקונגרס של ארצות הברית דרש מכל פקידי הממשל וקציני הצבא של הקונפדרציה על פי חוק שנחקק בינואר אותה שנה. בפסק הדין "אקס פארטה גרלנד" (Ex parte Garland) הוא טען שהחוק נוגד את חוקת ארצות הברית ושהוא חקיקה למפרע. ב-14 בינואר 1867, ברוב של חמישה מול ארבעה, הסכים לכך בית המשפט העליון. הפסיקה גרמה להמולה בצפון, אך אנשי הקונפדרציה לשעבר קיוו שניתן יהיה לעשות שימוש במערכת המשפט כדי למנוע את יישום תהליך השיקום. גרלנד דחף אז את בית המשפט העליון לשמוע את התיק "מיסיסיפי נגד ג'ונסון" (Mississippi v. Johnson), שקרא תיגר על התאמתם לחוקה של חוקים אלו, אך בית המשפט דחה את הפנייה.
לאחר המלחמה > פעילות פוליטית בארקנסו

ב-1867 בחר בית המחוקקים של ארקנסו בגרלנד כחבר הסנאט של ארצות הברית, אך לא הותר לו לאייש את מושבו שכן ארקנסו טרם נכנסה מחדש לאיחוד. ב-1869 סייע גרלנד להקים את האגודה ההיסטורית הדרומית ואסף מסמכים של ותיקי הקונפדרציה מארקנסו. כאשר הוא חידש את עיסוקו בעריכת דין, הוא צפה על המתרחש בפוליטיקה ממרחק. ב-1872, כאשר התפצלה המפלגה הרפובליקנית לשלוש סיעות, ביקשו הדמוקרטים בארקנסו מגרלנד לסייע לבחירתם של דמוקרטיים לבית הנבחרים של המדינה ולשקול להתמודד על מושב המדינה בסנאט של ארצות הברית. במהלך העימות שנודע בשם מלחמת ברוקס-בקסטר, שימש גרלנד כאסטרטג הראשי עבור המושל אלישע בקסטר ולזמן קצר שימש כמזכיר המדינה של ארקנסו. הוא היה יועץ ומומחה לחוקה בוועידה החוקתית של ארקנסו ובתמיכתה הרחבה של המפלגה הדמוקרטית הוא נבחר כמושל ארקנסו.
מושל ארקנסו

לאחר כניסתו לתפקיד המושל ניצב גרלנד בפני מספר בעיות, כולל המהומה שהשתררה במדינה בשל האיום מקבוצות כמו הקו קלוקס קלאן, החקירה המתמשכת של הקונגרס בנוגע למלחמת ברוקס-בקסטר והחוב המדינתי שעמד על 17 מיליון דולר. בסיועה של המועצה הפיננסית קטן סכום החוב באופן משמעותי תוך שנתיים. גרלנד היה תומך נלהב בשיפור החינוך. הוא עודד את בית הנבחרים של המדינה להקים בתי ספר ללקויי ראייה ולקויי שמיעה, דחף בהצלחה לבחירתו של נשיא חדש לאוניברסיטה התעשייתית של ארקנסו (כיום אוניברסיטת ארקנסו) וסייע להקים את קולג' בראנץ' נורמל (כיום אוניברסיטת ארקנסו בפיין בלאף), שהפכה את ההשכלה לנגישה יותר עבור האפרו-אמריקאים. בתקופת כהונתו כמושל הוא גם דאג להקמת משרד הסטטיסטיקה של ארקנסו ושל משרד החקלאות, הכרייה והתעשייה.
סנאטור

ב-1876 התמודד גרלנד בהצלחה על מושב בסנאט של ארצות הברית והחליף את הסנאטור הרפובליקני פאוול קלייטון. ב-1883 הוא נבחר לכהונה נוספת. בעת כהונתו בסנאט הוא היה חבר בוועדת האדמות הציבוריות, ועדת הטריטוריות וועדת המשפט ושימש כיושב ראש ועדת הטריטוריות בשנים 1879–1881. כסנאטור הוא עשה מאמצים רבים לקדם רפורמה בתחום המיסים, בעבודות הציבוריות, בפיקוח על הסחר הבין-מדינתי, במערכת הכליאה הפדרלית, בסיוע הפדרלי לחינוך ובשירות הציבורי.
התובע הכללי של ארצות הברית

ב-1885 התפטר גרלנד מחברותו בסנאט כדי לקבל את המינוי של הנשיא גרובר קליבלנד כתובע הכללי של ארצות הברית. בכך הוא היה לבן ארקנסו הראשון שמונה לתפקיד בקבינט של ארצות הברית.
זמן קצר לאחר שהחל לכהן בתפקיד, נקלע גרלנד לשערורייה פוליטית. בעת שירותו בסנאט, הוא היה לבעל מניות והיועץ המשפטי של חברת הטלפונים פאן-אלקטריק שהתארגנה כדי ליצור את חברות הטלפונים שעשו שימוש בציוד שפותח על ידי ג' האריס רוג'רס. חברת הטלפון בל (אנ') הגישה תביעה כנגד פאן-אלקטריק על הפרת פטנט לאחר שהתגלה שהציוד שלהם זהה לזה של חברת בל. גרלנד קיבל הוראה להגיש תביעה בשם ארצות הברית לביטול הפטנט של בל, ובכך לשבור את המונופול שלהם על טכנולוגיית הטלפונים, אך סירב לעשות כן. בכל אופן, כאשר שהה גרלנד בחופשת קיץ, הוגשה התביעה על ידי פרקליט המדינה ג'ון גוד.
חקירה של הקונגרס שנמשכה שנה ותשומת ציבורית השפיעו על עבודתו של גרלנד כתובע הכללי, אך אף על פי שהוא כיהן בתפקידו תחת ענן של חשדות, הוא תמך בנשיא קליבלנד. גרלנד גם היה חבר הקבינט הראשון והיחיד עד כה שהקונגרס גינה אותו (Censure), כאשר ב-1886 הוא לא הציג מסמכים בנוגע לפיטורים של אחד התובעים הפדרליים.
שנותיו האחרונות

ב-בחירות לנשיאות של 1888 הובס קליבלנד על ידי בנג'מין הריסון ועם סיום תקופת נשיאותו של קליבלנד ב-1889 סיים גרלנד את כהונתו כתובע הכללי. הוא חידש את עיסוקו בעריכת דין בוושינגטון די. סי. ופרסם מספר ספרים.
אוגוסטוס היל גרלנד נפטר בקפיטול ב-26 בינואר 1899, לאחר שמוקדם יותר באותו יום הוא לקה בשבץ מוחי בעת דיון בבית המשפט העליון. הוא נטמן בבית הקברות מאונט הולי שבליטל רוק. על שמו נקראו מחוז בארקנסו והעיר גרלנד שבטקסס.
ספריו

"החוקה כמו שהיא" (The Constitution As It Is),‏ 1880
"ניסיון בבית המשפט העליון של ארצות הברית, עם כמה השתקפויות והצעות לגבי ערכאה זו" (Experience in the Supreme Court of the United States, with Some Reflections and Suggestions as to that Tribunal),‏ 1883
"כהונה שלישית לנשיאות" (hird-Term Presidential),‏ 1896
"ניסיון בבית המשפט העליון של ארצות הברית" (Experience in the Supreme Court of the United States),‏ 1898
"חיבור על החוקה ועל הסמכות השיפוטית של בתי המשפט של ארצות הברית" (Treatise on the Constitution and Jurisdiction of the United States Courts),‏ 1898
הערות שוליים

↑  "Washington". The Encyclopedia of Arkansas History & Culture
↑  רופוס גרלנד, באתר "Find a Grave" (באנגלית)
↑  Gannett, Henry (1905). The Origin of Certain Place Names in the United States. Govt. Print. Off. pp. 134.
↑  "Garland's History". Garland Landmark Society.
| --- | --- |
בקרת זהויות :  NLI: 987007433730905171  GND: 1211764656  ISNI: 0000 0000 6377 1938  LCCN: n88002168  NARA: 10571219  SNAC: w6kk9zx2  Trove: 950649  US Congress: G000065  VIAF: 45839075   WorldCat (עם VIAF): 45839075
יהדות קרקוב

צולם ברובע היהודי בקרקוב
הקהילה היהודית של קרקוב הייתה אחת הקהילות היהודית החשובות בפולין לפני השואה. קרקוב, הממוקמת בדרום פולין (גליציה המערבית), היא העיר השנייה בגודלה בפולין, ואחת הערים העתיקות בה. יהודים ישבו בעיר החל מתחילת המאה ה-11.